Oieie

Oieie es une cançon dels Fabulous Trobadors :

Soi pas qu'un paure trobador
Un cantador de pompidor 
Un rabalaire violonaire 
Mes cançons valon pas gaire 
Mas cançons valon pas pron.
Soi pas qu'un paure joglar 
Un cançonièr de Mongiscard 
Un cantaire de dos aires 
Ma cançon se'n va dins l'aire.
Perqué soi pas encapelat 
Perqué soi pas encostumat 
Perqué soi pas encamisat 
Perqué soi pas encarvatat 
Perqué soi pas encartablat 
Que soi mal considerat.
E me voliàn aminhardar 
E me volián amanhagar 
Me far genhar, me calinhar 
Me far damnar, me far raunhar 
Me far calfar per m'escaudar 
Me volián esperdigalhar.
Etiquetat, acaptat 
Alocai, aclatat 
Kitekatat coma un vièlh cat 
Acaçat e cacalassat 
A me digatz ! 0 se saviatz ! 
Cossí soguèri amercadat ! 
Amitadat, aleiçonat 

Afangalat, afangalat 
Abocinat, abocat 
Que soguèri pas amanhagat.

Canti tota la jornada
Fau pas jamai la bugada 
Meni vida de caracò 
Per m'aver cal que m'estacan 
Ma cançon fa quincanéla 
Me caldriá far la vaissèla 
Que me fan crebar de fam 
Paure D.J. occitan !
Estavanit, adelit 
Acarnit, aflaquit 
Lo forbic aflaquit 
L'esperit estequit 
Me balhon pas un escafit

Me dison que soi plan madur 
Es vertat que soi clòsca-dur 
Me veson pas a las telès 
Que me lavi pas los pès 
Se maridèt lo meu cosin 
I anguet sonque lo vesin 
Que ma lenga es pas de mòda 
Caldrà cambiar de metòda
E de tant que ieu soi rasclat 
Me'n vau manjar al Mac'Donald 
Un hamburger, double hamburger 
Un cheeseburger per caulet verd 
Filet'o fish per estofish 
Sprite and Coca, Fanta for you 
Seria melhor de Monts Roucous.

Ta cançon ten pas la rota 
La podros pas cantar tota 
Aqui cal quicòm que peta 
Que ne perdràs la casqueta 
Que lo ritme avança plan 
Que las causas vau cagar 
Ten la rampa vistoquet 
Que ieu ne vau fotre un pèt !
Ma cançon val pas tripetas ?
Estaca-te las caucetas !
Tè ! Maria qu'anam trotar
La caval se va negar 
Tira, que quant fa bon, nada 
Favonada e monjetada 
Tau valon coma ensalada 
Macarèl ! Quina susada !
Val mai un grand degordit 
Qu'un pichon estabosit 
Mas coma la sala es plena 
De tipes d'aquela mena 
Quatre piòts, un arganhòl 
Un òme redde del col 
Un ministre crèsta-roja
E ieu paura coja !...
The adventures of the 2 joglars. Humoristic duel.

Categoria:Cançon dels Fabulous Trobadors